open-index/open-wikipedia-markdown huggingface dataset:
Անգել Կարալիյչև

**Անգել Կարալիյչև** () (), բուլղարացի գրող, մանկագիր։

## Կենսագրություն
Կարալիյչևի մանկությունն անցել է Ստրաժիցայում։ 17 տարեկան հասակում դպրոցական գրական ամսագրում հրատարակվել է նրա առաջին "Orel" պոեմը։ Մի քանի տարի աշխատել է համայնքային ծառայությունում, այնուհետև հեռացել է հայրենի քաղաքից և սովորել Սոֆիայի համալսարանի քիմիական ֆակուլտետում։ 1928 թվականին ավարտել է Սոֆիայի ժողովրդական և համաշխարհային տնտեության համալսարանի դիվանագիտության ֆակուլտետը։

Կարալիյչևի առաջին խոշոր աշխատանքը՝ „Mauna loa“ բանաստեղծությունը, տպագրվել է 1923 թվականին, որին հաջորդել են "Ruj" կարճ պատվածքների ժողովածուն, 1925 թվականին՝ *Mecho* մանկական առաջին պատմվածքը։ Եղել է տարբեր գրական ամսագրերի համա-խմբագիր, համագործակցել է ձախակողմյան "Nov Put" ամսագրի հետ, որտեղ աշխատակցել է Ասեն Ռազցվետնիկովին, Նիկոլա Ֆուրնադժիևին, Գեորգի Ցավենին, և այս եռյակը կազմավորել է «Սեպտեմբերի 4» նշանավոր խումբը և ներկայացրել միջպատերազմյա ժամանակահատվածի բուլղարական գրականության ձախակողմյան գաղափարները։ 1924 թվականին դատապարտվել է Բուլղարիայի կոմունիստական կուսակցության երիտասարդ անդամ Գեորգի Բակալովի կողմից, և «Սեպտեմբերի 4» դադրեցրել է իր համագործակցությունը "Nov Put"-ի հետ և Վլադիմիր Վասիլևի ղեկավարությամբ միացել "Zlatorog" (Ոսկեղջյուր) գրական ամսագրին։

Կարալիյչևը շարունակել է գրել կարճ պատմվածներ, հեքիաթներ, մանկական գրքեր և հավաքագրել է տարբեր ժողովրդական ավանդույթների լեգենդներն ու հեքիաթները մինչև մահ։

## Ստեղծագործություններ
* «Աշորա», 1925
* «Գանձ», 1927
* «Խաբուսիկ աշխարհ», 1932
* «Ռոսենի քարե կամուրջը», 1941
* «Սոկոլի արտը», 1946
* «Ժողովրդի պաշտպանը», 1949
* «Մեչո», 1925
* «Տիրամոր արցունքը», 1928
* «Կավե թռչնիկը», 1941
* «Փոքրիկ բուլղարացիներ»
* «Մոխրոտը», 1958
* «Բուլղարական ժողովրդական հեքիաթներ», 1965

## Մատենագիտություն
* "Ангел Каралийчев" Wikipedia. Sat. 29 Mar. 2014. Web. 28 May 2014.

## Ծանոթագրություններ

## Արտաքին հղումներ
* This Pretty Land of Bulgaria, fairytale, English translation
* Անգել Կարալիյչև

Կատեգորիա:Բուլղարացի գրողներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի մանկագիրներ
Կառնավալային գիշեր

**«Կառնավալային գիշեր»**, խորհրդային ֆիլմ։ Նկարահանվել է 1956 թվականին։ Ֆիլմի ռեժիսորը Էլդար Ռյազանովն է։ Սա նրա առաջին ֆիլմն էր մեծ էկրանին։ 1956 թվականին 48,64 մլն վաճառված տոմսով ֆիլմը դարձել է խորհրդային կինովարձույթի առաջատարը։

## Դերերում
* Իգոր Իլյինսկի - Սերաֆիմ Օգուրցով
* Լյուդմիլա Գուրչենկո - Լենոչկա Կրիլովա
* Յուրի Բելով - Գրիշա Կոլցով
* Գեորգի Կուլիկով - Սերյոժա Ուսիկով
* Սերգեյ Ֆիլիպով - Նիկադիլով
* Տամարա Նոսովա - Տոսյա Բուրիգինա
* Գենադի Յուդին - դիրիժոր
* Վլադիմիր Զելդին - Նիկոլայև
* Անտոնինա Սմետանկինա - հորաքույր Դուսյա
* Վալենտին Բրիլեև - Կոստյա
* Վլադիմիր Սմիրնով - սակսափոնահար
* Հարություն Հակոբյան - աճպարար
* Ելիզավետա Պոկրովսկայա - Ելիզավետա Տելեգինա
* Ալեքսեյ Պոլևոյ - Էդուարդ Նիկիֆորով

## Նկարահանման խումբ
* Սցենարիստ - Բորիս Լասկին
* Օպերատոր - Արկադի Կոլցատի
* Երաժշտություն - Անատոլի Լեպին
* Մոնտաժ - Անտոնի Կամագորովոյ

## Սաունդթրեք

## Ֆիլմի համար գրված, բայց չհնչած երգեր

## Հետաքրքիր փաստեր
* Ֆիլմը նկարահանվել է Խորհրդային բանակի կենտրոնական թատրոնում
* Ֆիլմի գլխավոր դերակատարներից մեկը մահացել է 1991 թվականի դեկտեմբերի 31-ին

## Տես նաև
* Կառնավալային գիշեր-2

## Գրականություն
* Ласкин Б., Поляков В. Карнавальная ночь. - М.: Искусство, 1957. - 74 с. - 8000 экз.

## Ծանոթագրություններ

## Արտաքին հղումներ
* Ֆիլմը imdb.com կայքում

Կատեգորիա:1950-ականների ռուսերեն ֆիլմեր
Կատեգորիա:1956 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ամանորյա ֆիլմեր
Կատեգորիա:Էլդար Ռյազանովի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:1950-ականների խորհրդային ֆիլմեր
Ուղտաձոր

**Ուղտաձոր**, գյուղական համայմք Արցախի Հանրապետության Հադրութի շրջանում։ Տեղաբաշխված է հանրապետության հարավարևելյան մասում։ Հադրութ շրջկենտրոնից գտնվում է 31 կմ հեռավորության վրա, իսկ մայրաքաղաք Ստեփանակերտից՝ 72 կմ հեռավորության վրա։
Հաշայմքը լեռնային է, ունի 902.0 հա տարածք, որից 720.3 հա գյուղատնտեսական նշանակությում, 119.1 հա անտառային հողեր։
Ուղտախաձոր համայնքի բնակչության թվաքանակը կազմում է 309 մարդ, կա 80 տնտեսություն։ Բնակչությունը հիմնականում զբաղվում է գյուղատնտեսությամբ, անասնապահությամբ և հողագործությամբ։

Կատեգորիա:Հադրութի շրջանի գյուղեր
Էվալդ Օկաս

**Էվալդ Օկաս** (, , ), էստոնացի խորհրդային նկարիչ, ԽՍՀՄ ժողովրդական նկարիչ (1963 թ.), ԽՍՀՄ գեղարվեստի ակադեմիայի իսկական անդամ (1975 թ.)։

Սովորել է Տալլինի բարձրագույն գեղարվեստական ուսումնարանում (1938-1941 թթ.)։ 1944 թվականից դասավանդել է Տալլինի Գեղարվեստական ինստիտուտում (1954 թվականից՝ պրոֆեսոր)։ Գործերից են «Պատերազմը Մահտրայում» (1958, էստոնիայի պատմության թանգարան, Տալլին), «Վառվող «Վագրը» (1973, էստոնիայի Գեղարվեստական թանգարան, Տալլին), «էստոնական ԽՍՀ թերթաքարային արդյունաբերությունը» շարքը (աքվատինտա, 1959), «Վ․ Ի․ Լենին» (չոր ասեղ, աքվատինտա, 1964 և 1969)։ Էստոնական ԽՍՀ պետական մրցանակներ (1947, 1948, 1950, 1959, 1965 թթ.)։

Եղել է նաև ԽՍՀՄ IX գումարման Գերագույն խորհրդի դեպուտատ։ Պարգևատրվել է Լենինի և Աշխատանքային կարմիր դրոշի շքանշաններով։

## Ծանոթագրություններ

Կատեգորիա:Էստոնացի նկարիչներ
Կատեգորիա:ԽՍՀՄ ժողովրդական նկարիչներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային նկարիչներ
Կատեգորիա:Տալլինի Անտառային գերեզմանատանը թաղվածներ
Կատեգորիա:Լենինի շքանշանի ասպետներ
Կատեգորիա:Սոցիալիստական աշխատանքի հերոսներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:«Աշխատանքի վետերան» մեդալակիրներ
Կատեգորիա:Արիության մեդալակիրներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:Էստոնացի մանկավարժներ
Կատեգորիա:Էստոնացի արվեստագետներ
Կատեգորիա:Էստոնիայի քաղաքական գործիչներ
Լիսաբոնի տոնածառ

մինի|Լիսաբոնի տոնածառը։
**Լիսաբոնի տոնածառ** (), ամանորյա արհեստական տոնածառ Պորտուգալիայի մայրաքաղաք Լիսաբոնում, որը կանգնեցվել է 2004 թվականին։

2005 թվականին Լիսաբոնի տոնածառը գրանցվեց Գինեսի ռեկորդների գրքում, որպես Եվրոպայի ամենամեծ տոնածառ։ Պորտուգալական տոնածառի բարձրությունը պայմանական է, և փոփոխվում է ամեն տարի։ Առավելագույն բարձրությունը գրանցվել է 2007 թվականին՝ հասնելով 76 մետրի։

Տոնածառը առաջին անգամ կանգնեցվել է Լիսաբոնում 2004 թվականին՝ Կոմերսիո հրապարակում։ 2007 թվականին տոնածառը կանգնեցվել է երկրի երկրորդ խոշոր քաղաում՝ Պորտուում։ 2008 թվականին այն վերադարձել է Լիսաբոն և այս անգամ կանգնեցվել Էդուարդ VII-ի անվան այգում։

2007 թվականին Լիսաբոնի տոնածառը և Ռումինիայի Բուխարեստի քաղաքի տոնածառները մրցեցին Եվրոպայի ամենաբարձր տոնածառի տիտողի համար։

## Ծանոթագրություններ

Կատեգորիա:Հանրահայտ եղևնիներ
Կատեգորիա:Պորտուգալիայի մշակույթ
Կատեգորիա:Պորտուգալիայի տոնածառեր
Կատեգորիա:Տոնածառեր այբբենական կարգով
Կատեգորիա:Լիսաբոնի մշակույթ
Կատեգորիա:Լիսաբոնի տեսարժան վայրեր
Կատեգորիա:2004 հիմնադրումներ Պորտուգալիայում
Բալլան

**Բալլան** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։

Համայնքի INSEE կոդ՝ 17031։

## Բնակչություն
Համայնքի բնակչությունը 2010 թվականին կազմում էր 207 մարդ։

## Տնտեսություն
2010 թվականի տվյալներով 136 աշխատունակ տարիքի մարդկանցից (15-64 տարեկան) 106-ը տնտեսապես ակտիվ էին, 30-ը անգործունակ (ակտիվության ցուցանիշը 77.9 %, 1999 թվականին եղել է՝ 68.6 %)։ 106 աշխատունակ բնակիչներից 97-ը աշխատում էին (50 տղամարդ և 47 կին), անաշխատանք էին 9-ը (4 տղամարդ և 5 կին)։ 30 անգործունակ մարդկանցից 6-ը աշակերտներ կամ ուսանողներ են, 13-ը թոշակառու, 11-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բալլան 

Կատեգորիա:Ֆրանսիայի համայնքներ
Digital Versatile Doom

**Digital Versatile Doom** (Digital Versatile Doom: Live at the Orpheum Theatre XXXVII A.S.), առաջին համերգային ալբոմը ֆիննական «HIM» ռոք խմբի, լույս է տեսել 2008 թվականին։ Համերգն անցկացվել է 2007 թվականի նոյեմբերի 14-ին և նոյեմբերի 15-ին։

## CD
# «Passion’s Killing Floor» — 5:14
# «Wings of a Butterfly» — 3:31
# «Buried Alive By Love» — 4:52
# «Wicked Game» — 4:28
# «The Kiss of Dawn» — 4:35
# «Vampire Heart» — 4:24
# «Poison Girl» — 5:05
# «Dead Lovers' Lane» — 4:17
# «Join Me in Death» — 3:31
# «It's All Tears (Drown in This Love)» — 4:27
# «Sleepwalking Past Hope» — 10:41
# «Killing Loneliness» — 4:30
# «Soul On Fire» — 4:23
# «Your Sweet 666» — 4:03
# «Bleed Well» — 4:22
# «The Funeral of Hearts» — 4:43

## DVD (Տեսանյութ)
# «Intro (Blood Theme)» — 2:25
# «Passion’s Killing Floor» — 5:14
# «Wings of a Butterfly» — 3:31
# «Buried Alive By Love» — 4:52
# «Wicked Game» — 4:28
# «The Kiss of Dawn» — 4:35
# «Vampire Heart» — 4:25
# «Poison Girl» — 5:05
# «Dead Lovers' Lane» — 4:17
# «Join Me in Death» — 3:30
# «It’s All Tears (Drown in This Love)» — 4:21
# «Sleepwalking Past Hope» — 10:41
# «Killing Loneliness» — 4:30
# «Soul on Fire» — 4:23
# «Your Sweet 666» — 4:03
# «Bleed Well» — 4:22
# «Right Here in My Arms» — 6:38
# «The Funeral of Hearts» — 4:43

# Interview With Ville Valo
# HIM’s Biggest Fan Contest Entry Videos
# Fan Club Photo Gallery

## Ծանոթագրություններ

Կատեգորիա:2008 ալբոմներ
XX – Two Decades of Love Metal

**XX – Two Decades of Love Metal**, ֆիննական «HIM» ռոք խմբի լավագույն երգերի հավաքածուն, որը լույս է տեսել 2012 թվականի հոկտեմբերի 26-ին Եվրոպայում, իսկ նոյեմբերի 6-ին ԱՄՆ-ում : Ալբոմի մեջ ներառված էր նոր երգ, որը կոչվում է «Strange World»:

## Երգերի ցուցակ

## Ծանոթագրություններ

Կատեգորիա:2012 ալբոմներ
Սփուներիզմ

250px|մինի|Սփուների ծաղրանկարը, տպագրված Vanity Fair շաբաթաթերթում, 1898 թվականի ապրիլի 21-ին
**Սփուներիզմ** (), պատահական կամ միտումնավոր բառախաղ, երբ նախադասության երկու կից բառերի սկզբնական մասերը, վանկերը կամ առանձին տառերը փոխվում են իրար հետ։

## Եզրույթի ծագումը
Սփուներիզմ եզրույթը ծագել է անգլիացի փիլիսոփա և աստվածաբան Ուիլյամ Արչիբալդ Սփուների (1844-1930) անունից (), ով երկար տարիներ ղեկավարել է Օքսֆորդի համալսարանի Նոր քոլեջը և հայտնի էր նմանատիպ վրիպասություններով։ Պնդում են, որ 1879 թվականին նա հայտարարել է եկեղեցական օրհներգը ոչ թե «Conquering Kings Their Titles Take» («Հաղթող արքաները ընդունում են տիտղոսները…»), այլ «Kinkering Congs Their Titles Take» («Ոլորվող խարդախությունները…»)։

## Սփուներին վերագրվող արտահայտություններ
* Մեր տերը հրող լեոպարդ (, փոխանակ լիներ*a loving shepherd*- «սիրող հովիվ»)։
* Դուք ֆշշացրել եք իմ խորհրդավոր դասախոսությունները։ Դուք փորձել եք մի ամբողջ թրթուր։ (, փոխանակ լիներ *You have missed all my history lectures. You’ve wasted a whole term* - «Դուք բաց եք թողել իմ պատմության բոլոր դասախոսությունները։ Դուք իզուր ծախսել եք մի ամբողջ սեմեստր։»)։
* Երբ մեր տղաները կվերադառնան Ֆրանսիայից տուն, բոլոր վհուկները, կփախչեն հեռու։(, փոխանակ լիներ *we will have the flags hung out* - «մեր դրոշները կփողփողան»)։
Սփուներիզմը դիտվում է որպես հնչյունավանկային խիազմի տարատեսակ։

## Ծանոթագրություններ

Կատեգորիա:Բառախաղեր
Սոսնովեց

**Սոսնովեց** (), քաղաք Լեհաստանի Սիլեզյան վոևոդությունում։ Տարածքը կազմում է 91,16 կմ², իսկ բնանկության թիվը՝ 189.178 մարդ։ Բնակչության մեծամասնությունը լեհերն են, սակայն կան նաև մեծ քանակությամբ գերմանացիներ։ Տարածված են լեհերեն և գերմաներեն լեզուները, իսկ քաղաքի հեռախոսային կոդը՝ (+48)32:

## Հայտնի բնակիչներ
* Էդվարդ Գերեկ – լեհ քաղաքական և պետական գործիչ։ Կրթությամբ հանքային ինժեներ է։ 1923-1934 թվականներին ապրել է Ֆրանսիայում, աշխատել ածխահանքերում, 1931 թվականին մտել է Ֆրանսիայի կոմկուսի շարքերը։
* Ալեքսանդր Գինսբերգ – լեհ արվեստագետ, դիզայներ, օպտիկական գործիքների ինժեներ։
* Յան Քեփուրա – լեհ հայտնի երգիչ՝ հրեական արմատներով։ ծնվել և իր մանկությունը անցկացրել է Սոսնովեց քաղաքում, սակայն հետո տեղափոխվել է Վարշավա։
* Վլադիսլավ Շաֆեր – լեհ կենսաբան և բուսաբան։

## Քույր քաղաքներ
* , Լես Մուրեաու ()
* , Ռուբե ()
* , Սուչավա ()
* , Կոմարոմ ()
* , Դերգաչի ()

## Ծանոթագրություններ

Կատեգորիա:1902 թվականին հիմնադրված բնակավայրեր
Կատեգորիա:Լեհաստանի քաղաքներ
Տանյա (կտավ)

**Տանյա** (1942), ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Հայաստանի ազգային պատկերասրահում։

## Պատմություն
Պարտիզանուհի Տանյայի՝ Զոյա Կոսմոդեմյանսկայայի կերպարը Երկրորդ համաշխարհային պատերազմի դրվագների ճշմարտացի ընկալման ու մարմնավորման արդյունք է։ «Տանյա» կտավում նկարիչն իր ամբողջ ուշադրությունը կենտրոնացրել է կերպարների հոգեբանական բնութագրման վրա։ Ոչ թե գործողությունն է պատմում կատարվածի մասին, այլ մարդիկ իրենց վերաբերմունքով բնութագրում են կատարվելիք գործողությունը։ Նկարը թեև մտահղացվել է փաստի անմիջական ազդեցության տակ՝ Զոյա Կոսմոդեմյանսկայայի մասին տրված հաղորդումներից անմիջապես հետո, և վերջնական տարբերակն ավարտվել է Հայրենական Մեծ պատերազմից ընդամենը երկու տարի անց, այնուամենայնիվ նկարիչը կոնկրետ փաստը դիտում է պատմական որոշակի տարածությունից։

## Նկարագրություն
Պահպանելով Զոյա Կոսմոդեմյանսկայայի դիմագծերը, նրա սխրագործության կոնկրետությունը, Իսաբեկյանը կարողացել է ստեղծել Հայրենական Մեծ պատերազմի հերոսների տիպական կերպար, ցույց տալ հերոսության զանգվածային լինելը, հերոսի և ժողովրդի օրգանական միասնությունը և գերմանական ֆաշիզմի կործանման անխուսափելիությունը։ Իսաբեկյանի կերտած Տանյան փոքր-ինչ իդեալականացված է.չնայած բազում խոշտանգումներին ու տառապանքներին՝ նա առողջ է, երիտասարդ ու գեղեցիկ։ Կանգնած կախաղանի տակ՝ նա հրաժեշտ չի տալիս կյանքին։ Նրա պատանեկան բոցաշունչ հայացքում հաղթանակի հավատն է բոցկլտում. նա մխիթարում ու հուսադրում է գերության մեջ գտնվող կանանց ու երեխաներին։ Իդեալականացմամբ հանդերձ իրական ու համոզիչ է Զոյայի կերպարը։

Վարպետությամբ են կերտված գերության մեջ գտնվող խորհրդային քաղաքացիների և հատկապես Զոյայից ոչ հեռու կանգնած ծեր կնոջ 
կերպարները։ Պատկերում ֆաշիստ դահիճները նենգ ու ուժեղ մարդիկ են, սակայն գեղարվեստական արտահայտիչ հնարքներով՝ կոմպոզիցիոն կառուցվածքով և գունային լուծմամբ, ընդգծվել է նրանց միայնակ լինելը։

«**Տանյա**» կտավի երկրորդ տարբերակում (1947) Իսաբեկյանը հրաժարվել է նախորդ տարբերակում տեղ գտած բեմական պաթետիկ շարժումներից ու ժեստերից, նկարը ծանրաբեռնող և դիտողի ուշադրությունը հիմնական կերպարից շեղող մանրամասներից, գունալուսային անհանգիստ խաղերից ու տպավորիչ էֆեկտներից և արտահայտչական սուղ ու լակոնիկ միջոցներով պատկերին հաղորդում է առավել հավաք, ամբողջական տեսք, պլաստիկական շոշափելի ձև և ողբերգական շունչ։ Կախաղանի տակ, կառափնարանի վրա Տանյան կանգնած է հպարտ։ Նրա լուսավոր կերպարը դառնում է նկարի կոմպոզիցիոն և իմաստային հանգույցը, որն իրեն է ձգում դիտողի ուշադրությունը՝ հակադրվելով զինվորական գորշ համազգեստներով դահիճներին։

## Ծանոթագրություններ

## Արտաքին հղումներ
*Էդուարդ Իսաբեկյանի պաշտոնական կայքը

Կատեգորիա:1947 նկարներ
Կատեգորիա:Էդուարդ Իսաբեկյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Մեթ Լեբլանկ

**Մեթյու Սթիվեն ԼեԲլանկ** (, ), ամերիկացի դերասան, պրոդյուսեր և կատակերգու։ Հանդիսատեսին առավել հայտնի է «Ընկերներ» (1994—2004) սիթքոմում և «Ջոուի» (2004–2006) սպին-օֆֆում Ջոուի Տրիբիանիին, ինչպես նաև «Էպիզոդներ» հեռուստասերիալում սեփական անձի գեղարվեստական տարբերակը մարմնավորելու համար, ինչի համար արժանացել է Ոսկե գլոբուս մրցանակի։

## Ծանոթագրություններ

## Արտաքին հղումներ
* Էջը IMDb կայքում

Կատեգորիա:1967 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հուլիսի 25 ծնունդներ
Կատեգորիա:Ամերիկացի հաղորդավարներ
Ֆիլ Ջագելկա

**Ֆիլիպ Նիկոդեմ (Ֆիլ) Ջագելկա** (, ), անգլիացի ֆուտբոլիստ, «Էվերթոն»-ի և Անգլիայի ազգային հավաքականի պաշտպան։

## Կարիերա
### Ակումբային
Կարիերան սկսել է «Հեյիլ Բառնս Յունայթեդ»-ի կազմում, որտեղ խաղացել է կիսապաշտպանի դիրքում։ Այնտեղից տեղափոխվում է «Շեֆիլդ Յունայթեդ», որտեղ 2000 թվականի մայիսի 5-ին ակումբի կազմում խաղում է իր առաջնախաղը։
2000-2003 թվականներին հանդես է եկել Անգլիայի ազգային հավաքականի (մինչև 21 տարեկանների) կազմում։ 2006 թվականին ակումբի հետ պայմանագիրը երկարաձգել է 3 տարով։ Այդ մրցաշրջանին ակումբը Պրեմիեր Լիգայում առաջին հաղթանակն է տանում, ընդդեմ «Միդլսբրո» ակումբի (2:1)։ 
2006 թվականի դեկտեմբերի 30-ին դժվարին պայքարում «Շեֆիլդ Յունայթեդ»-ը պարտվում է Լոնդոնյան Արսենալին (1:0)։
2006-2007 թվականների մրցաշրջանում Ջագելկայի թիմը Պրեմիեր Լիգայում լավ հանդես չի գալիս և տեղափոխվում է Չեմպիոնշիպ։ 
Ջագելկան ակումբի առաջատարն էր, երբ 2007 թվականի հուլիսի 4-ին կնքեց պայմանագիր, ըստ որի նա պետք է տեղափոխվեր Էվերթոն։ Պայմանագրի արժեքը կազմեց 4 միլիոն ֆունտ ստերլինգ («Շեֆիլդ Յունայթեդ»-ի պատմության մեջ ամենաարժեքավոր պայմանագիրն էր)։

## Վիճակագրություն

## Ծանոթագրություններ

## Արտաքին հղումներ
* Էջը «Էվերթոնի» կայքում
* Էջը  Ֆուտբոլային միության պաշտոնական կայքում
* Էջը *soccerbase.com* կայքում
* Էջը *transfermarkt.com* կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Շեֆիլդ Յունայթեդի ֆուտբոլիստներ
Ալիսը հրաշքների աշխարհում (ֆիլմ, 1903)

**«Ալիսը հրաշքների աշխարհում»** (), անգլիացի կինոռեժիսոր Սեսիլ Հեպուորտի համր սև ու սպիտակ ֆիլմ։ Լուիս Քերոլի «Ալիսը Հրաշքների աշխարհում» գրքի առաջին էկրանավորումն է։ Պրեմիերան կայացել է 1903 թվականի հոկտեմբերի 17-ին։

Ֆիլմի տևողությունը 12 րոպե էր, որը ռեկորդային էր մինչ այդ նկարահանված անգլիական ֆիլմերի համեմատությամբ։ Ֆիլմից հասել է ընդամենը մեկ՝ ոչ ամբողջական օրինակ, որը հայտնաբերվել է 1963 թվականին և հանդիսատեսին հասանելի է դարձել միայն 2009 թվականին, երբ Բրիտանական կինոարխիվը վերականգնեց և թվայնացրեց պահպանված 8 րոպեն։ Սեսիլ Հեպուորտը մոնտաժային հատուկ լուծումներ է հորինել, որոնցով պատկերել է Ալիսի փոքրանալու և մեծանալու տեսարանները։ Ֆիլմը մեծ հաջողություններ է ունեցել նաև վարձույթում։

## Գեղարվեստական առանձնահատկություններ
Ֆիլմը մեծ հետաքրքրություն առաջացրեց հեռուստադիտողների մոտ։ Ֆիլմում առկա էին 20-րդ դարի կինեմատոգրաֆիայի համար բավականին բարձր մակարդակի հատուկ էֆեկտներ։ Օրինակ՝ Ալիսը փոքրանում և մեծանում է՝ գտնվելով տիկնիկային տանը։

Մինչև մեր օրերը հրաշքով պահպանվել է այս ֆիլմի միայն մեկ օրինակ մոտ 8 րոպե տևողությամբ։ Ցավոք սրտի, սա ևս լրիվ չէ. ֆիլմի որոշ մասեր կորած են։ Ֆիլմի բնօրինակը տևում է մոտ 10-12 րոպե, որը բավականին երկար էր այդ ժամանակների բրիտանական կինոֆիլմի համար։ Կարելի է ասել, որ ֆիլմն իրենից ներկայացնում էր կինեմատոգրաֆիայի սկզբնավորման դարաշրջանի գլուխգործոց ոչ միայն տևողության, այլև այդ ժամանակների համար բացառիկ պրոդյուսերության համար։

## Դերերում
* Մեյ Կլարկ - *Ալիս*
* Սեսիլ Հեպուորտ - գորտ
* Միսիս Հեպուորտ - *Սպիտակ ճագար* և *Թագուհի*
* Նորման Ուիթեն - *Գլխարկագործ* և *Ձուկ*
* Սթենլի Ֆեյթֆուլ - խաղաքարտ
* Ժոֆրե Ֆեյթֆուլ - խաղաքարտ
* Մեծ թվով երեխաներ խաղաքարտերի դերում

## Ծանոթագրություններ

Կատեգորիա:1900-ականների բրիտանական ֆիլմեր
Կատեգորիա:1903 ֆիլմեր
Կատեգորիա:Ալիսը հրաշքների աշխարհում գրքի էկրանավորումներ
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Ակաբայի մարզ

**Ակաբայի մարզ** կամ **Ակաբայի մուհաֆազա** (), մուհաֆազա Հորդանանի Թագավորությունում։ Վարչական կենտրոնը համարվում է Հորդանանի միակ նավահանգստային քաղաքը՝ Ակաբան ()։

Ակաբայի մուհաֆազան վարչականորեն բաժանված է 3 շրջանների միջև։ Հիմնական գործածվող լեզուն և պաշտոնական լեզուն արաբերենն է, իսկ հիմնական բնակիչները՝ արաբները։ Ըստ 2010 թվականի մարդահամարի տվյալների, մարզի բնակչությունը կազմում է 136 200 մարդ և այս ցուցանիշով այն համարվում է Հորդանանի ամենաշատ բնակչություն ունեցող մուհաֆազան։

Բնակչության խտության ցուցանիշով ևս այս մարզը գտնվում է 10-րդ տեղում, իսկ ցուցանիշը՝ 19,72 մարդ/կմ²։ Ակաբայի մարզը Հորդանանի 4-րդ ամենամեծ մուհաֆազան է, որի տարածքը (6 905 կմ²) կազմում է ամբողջ երկրի տարածքի 7,78 %-ը։

## Աշխարհագրություն
Ակաբայի մարզը հյուսիսում սահմանակցում է Ալ-Տաֆիլայի մարզին, արևելքում՝ Մաանի մարզին, իսկ հարավային և արևմտյան հատվածներում գտնվում են միջպետական սահմանները համապատասխանաբար Սաուդյան Արաբիայի և Իսրայելի հետ։ Մարզի ափերը ողողում են Կարմիր ծովի ջրերը և Կարմիր ծովում գտնվող Ակաբայի ծոցը։

Ակաբայի մարզի վարչկենտրոն հանդիսացող Ակաբա քաղաքը կարևոր նշանակություն ունի Հորդանանի համար։ Այն համարվում է Հորդանանի տնտեսական, զբոսաշրջային և արդյունաբերական կենտրոններից մեկը, ինչպես նաև երկրի միակ նավահանգստային քաղաքը՝ Կարմիր ծովում։

## Ծանոթագրություններ

## Արտաքին հղումներ
* Ակաբայի մուհաֆազա – աշխարհագրական դիրք 
* Աքաբայի մարզի ներքին բաժանում և կոորդինատներ
* Ակաբայի մարզի պետական տվյալներ 

Կատեգորիա:Հորդանանի մարզեր
Կատեգորիա:Հորդանանի վարչական բաժանում
Սուրբծննդյան սարսափ պատմություն

***Սուրբծննդյան սարսափ պատմությունը*** 2015 թվականի անտոլոգիա սարսափ ֆիլմ է, որի ռեժիսորներն են Հրանտ Հարվին, Սթիվեն Հոուբենը և Բրեթ Սալիվանը։ Դրա պրեմիերան տեղի ունեցավ 2015 թվականի հուլիսի 20-ին Fantasia International Film Festival-ի ժամանակ և ունեցավ սահմանափակ ցուցադրություն՝ 2015-ի հոկտեմբերի 2-ին, ինչպես նաև պատվերով սկավառակ։

## Սյուժե
Ֆիլմը, համարվելով անտոլոգիա, իրենից ներկայացնում է չորս տարբեր պատմություններ։ Ավարտական դասարանի աշակերտները սկսում են հետազոտել սուրբծննդյան տոներից առաջ տեղի ունեցած սպանությունները, մի ընտանիք իրենց կրտսեր որդու մոտ նկատում են տարօրինակություններ՝ անտառից եղևնի բերելուց հետո, իսկ մի ուրիշ ընտանիքի հետապնդում է ամանորյա սատանա Կրամպուսը։ Եվ այս ողջ ընթացքում Սանտա Կլաուսը Հյուսիսային բևեռում կռվում է զոմբի-էլֆերի դեմ։

## Դերակատարներ
* Ուիլիամ Շաթներ - դիջեյ Դեն
* Ջորդ Բուզա - Սանտա
* Փերսի Հայնս Ուայթ - Դունկան
* Ոլունայկ Ադելի - Քիմ Փիթերս
* Ռոբ Արքեր - Լրամպուս
* Ջեֆ Քլարկ - Թեյլոր Գրեյս
* Ջեսիկա Քլիմենտ - Գրեյս
* Զոե դե Գրանդ Մեզոն - Մոլի Սայմոն
* Էմի Ֆորսիթ - Քոփրիս Բաուեր
* Էդրիեն Հոլմս - Սքոթ
* Շենոն Քուկ - Դիլան
* Դեբրա ՄաքՔեյբ - Մարթա Կլաուս
* Միշել Նոլդեն - Դիանա Բաուեր
* Ալեքս Օզերով - Բեն
* Ալան Փիթերոն - Մեծ Էրլ
* Քորին Քոնլի - մորաքույր Էդդա

## Ընդունում
«Սուրբծննդյան սարսափ պատմությունը» քննադատների կողմից ստացավ դրական գնահատականներ։ Dread Central և *[[The Hollywood Reporter]]* կայքերը, երկուսն էլ բարձր գնահատեցին ֆիլմի նորարարությունները։

## Ծանոթագրություններ

= Արտաքին հղումներ =
* 

Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:Ամանորյա ֆիլմեր
Կատեգորիա:Կանադական ֆիլմեր
Կատեգորիա:Սարսափ ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆենտեզի ֆիլմեր
Կատեգորիա:Ֆիլմեր դևերի մասին
Կատեգորիա:Կանադական անգլերեն ֆիլմեր
Կատեգորիա:2010-ականների կանադական ֆիլմեր
Ռոդենսո

**Ռոդենսո** (), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 14,30 կմ2 տարածք։ Բնակչությունը կազմում է 321 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։

Կատեգորիա:Իսպանիայի բնակավայրեր
Կատեգորիա:Լա Ռիոխայի (Իսպանիա) բնակավայրեր
Late Nights

«**Late Nights**», ամերիկացի երգիչ Ջերեմայի երրորդ ալբոմը։ Այն թողարկվել է 2015 թվականի դեկտեմբերի 4-ին Def Jam Recordings լեյբլի կողմից։ Ալբոմում իրենց մասնակցությունն ունեն Ջեյ Քոլը, Ty Dolla Sign-ը, Migos-ը, Բիգ Շոնը, Future-ը, Feather-ը, YG-ն, Ջուսի Ջեյը, Twista-ն և Ջենեյ Այկոն։

## Երգացանկ

## Ծանոթագրություններ

## Արտաքին հղումներ
* Ջերեմայի պաշտոնական կայք 

Կատեգորիա:2015 ալբոմներ
Կատեգորիա:Անգլալեզու ալբոմներ
Սանտա Կլաուսի արձակուրդները

***Սանտա Կլաուսի արձակուրդները***, հեռուստաֆիլմ է, որի առաջին շոուն հեռարձակվել է 2000 թվականին, ABC հեռուստաալիքով։ Գլխավոր հերոսն է Լեսլի Նիլսենը, ռեժիսորն է Ուիլյամ Դիարը։ Սյուժեն պատմում է, որ մինչև Սուրբ Ծնունդ, Սանտա Կլաուսը կորցրել էր իր հիշողությունը։ 2009 թվականին ֆիլմը կրկին ցուցադրվել է ABC family հեռուստաընկերության կողմից։

## Սյուժե
Սյուժեն հետևյալն է․ Ձմեռ Պապը պատահաբար ընկնում է իր սահնակից և խփվում Պիտերի մեքենային։ Կարծես թե նրա հետ ամեն ինչ կարգին է, բայց նա ընդհանրապես չի հիշում թե ով է ինքը և թե ինչ է կատարվել։ Լրագրող Պիտերը որոշում է պատրաստել մի հաղորդում, որով կօգներ Սանտա Կլաուսին գտնել իր հարազատներին և կբարձրացներ իր ռեյտինգը հեռուստադիտողների մոտ։ Սանտան սկսում է աշխատել առևտրի կենտրոնում, որտեղ էլ ընդանում էին Պիտերի հաղորդման նկարահանումները։ Բոլորը կարծում են, որ դա իրական Սանտա Կլաուսը չէ։ Միակ մարդը, ով կասկածում էր, որ այդ մորուքավոր ծերունին իրական Սանտա Կլաուսն է, Քլերի յոթնամյա որդի Զաքն էր։ Այդ ընթացքում Սանտա Կլաուսի էլֆերը իրենց գլխավոր Էլֆի՝ Մաքսի, հետ սկսում են փնտրել Սանտային․․․

## Ընդունում
Filmcritic.com կայքի խմբագիր Քրիստոֆեր Նալլը ֆիլմին 5 աստղից տվեց 2։

## Ծանոթագրություններ

## Արտաքին հղումներ
* 
* 

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Անգլերեն ֆիլմեր
Կատեգորիա:Կատակերգություններ
Կատեգորիա:Սուրբծննդյան ֆիլմեր
Մարրի Բրիջ

**Մարրի Բրիջ** (), քաղաք Ավստրալիայի Հարավային Ավստրալիա նահանգում։ Քաղաքը հիմնադրվել է 1924 թվականին։ Հեռախոսային կոդը՝ +61 8, բնակչությունը՝ 18 194 մարդ, ըստ 2006 թվականի մարդահամարի տվյալներով։

## Արտաքին հղումներ
* Rural City of Murray Bridge 
* Australian Bureau of Statistics - Murray Bridge 
* Big Stories, Small Towns  Online documentary featuring video, digital stories and photo essays about Murray Bridge
* The Murray Valley Standard - local news

Կատեգորիա:1924 թվականին հիմնադրված բնակավայրեր
Կատեգորիա:1924 հիմնադրումներ Ավստրալիայում
Կատեգորիա:Ավստրալիայի քաղաքներ
Ռաֆայել Շեֆեր

**Ռաֆայել Շեֆեր** (), ի ծնե՝ **Ռաֆալ Շաֆարչիկ** (, ), գերմանացի ֆուտբոլիստ լեհական ծագման, «Նյուրնբերգ» ֆուտբոլային ակումբի դարպասապահ։

## Կարիերա
### Վաղ տարիներ
Ռաֆայելը իր կարիերան սկսել է Հիլդեսհայմ քաղաքի «Դրիսպենշտեդտ» ակումբում։ Տասներկու տարեկանում Ռաֆայելը տեղափողվում է «Գանովեռա» ֆուտբոլային դպրոց։ 17 տարեկանում հայտնվում է առաջին թիմում, սակայն ոչ մի անգամ չի մասնակցում խաղերին։ Այսպիսի պայմաներով Ռաֆայելը որոշում է խաղալ «Լյուբեկ» ակումբում մինչև 1998/99 թթ․ սեղոնի ավարտը։ Այսպիսով նա խաղացել է երեք խաղ 1 համարի ներքո, բայց չի կարողացել խաղալ մի աստիճան բարձր լիգայում։

### Ակումբային տարիներ
2001 թվականի հուլիսին գալիս է «Նյուրնբերգ»։ Ակումբը հենց նոր էր հասել Բունդեսլիգա։ Այս ակումբում Ռաֆայելը խաղացել է 2-րդ համարի տակ, 1 համարը զիջելով ավելի փորձառու Դարիուս Կամպային։ Բունդեսլիգայում 2002 թվականի մարտին նշեց իր դեբյուտը «Բորուսիա Մյոնխենգլադբախի» դեմ խաղում։ Անտեսելով իր հաջողակ խաղը նա դառնում է պահեստային դարպասապահ։

2003/04 սեզոնի սկզբում ակումբի մոտ առաջանում են ֆինանսական խնդիրներ և ակումբի ղեկավարությունը որոշում է տրասֆերի հանել որոշ ֆուտբոլիստների, այդ թվում նաև Դարիուս Կամպային։ Այդպիսով Ռաֆայելը զբաղեցնում է հիմնական դարպասապահի «պաշտոն»ը։ Շատ ժամանակ Ռաֆայելը մնում է ակումբի հիմնական խաղացող և դառնում է թիմի ավագ։

2008/09 սեզոնում հայտնվում է բունդեսլիգա 2-րդում, սակայն շատ կարճ ժամանակում իր թիմը գրավում է այնպիսի տեղ, որը հնարավորություն է տալիս վերադառնալ Բունդեսլիգա։

## Ծանոթագրություններ

Կատեգորիա:Ապրող անձինք
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Վեգաեյն

**Վեգաեյն** կամ **Վեգայի կղզեխումբ** (), տեղակայված է Նուրլան ֆյուլքեում, Բևեռային շրջանից ոչ հեռու։ 2004 թվականից կղզեխումբն ընդգրկված է ՅՈՒՆԵՍԿՕ-ի համաշխարհային ժառանգության ցանկում։

Կղզեխմբի գլխավոր կղզին Վեգան է, որը շրջապատված է 6500 մանր կղզիներով։ Կղզեխումբն ընդհանուր մակերեսը 103,7 հազար հա է՝ ներառյալ 6,9 հազար հա ցամաքը։

Հնագիտական գտածոները ցույց են տալիս, որ այս տարածքները բնակեցված են եղել դեռևս քարե դարից։ Մարդիկ, ովքեր այստեղ ապրել են 1500 տարի, զբաղվելով գյուղատնտեսությամբ և ձկնորսությամբ, ստեղծել են անկրկնելի մշակութային լանդշաֆտ։ 9-րդ դարում կղզիները դարձան այդերուկների բմբուլների համար կարևոր մատակարարներ։ Այս բմբուլները կղզու բնակիչների ընդհանուր եկամուտների մեկ երրորդն էին կազմում։

Կղզեխումբ կարելի է հասնել լաստանավով կամ Բրյոնյոյսունից կատերով ()։

## Պատկերասրահ

Պատկեր:Vegavista.jpg|Տեսարան դեպի գլխավոր կղզին
Պատկեր:Vega-Eidem-Beach-Norway.jpg|Eidem լողափ
Պատկեր:Sola.jpg|Søla կղզի


## Ծանոթագրություններ

## Արտաքին հղումներ
*
Յոհաննես Օկեգեմ

**Յոհաննես (ժան) դե Օկեգեմ** (), ), նիդերլանդացի կոմպոզիտոր։ Նիդերանդական դպրոցի խոշորագույն ներկայացուցիչ։

Ստեղծել է խմբերգային պոլիֆոնիայի (մեսսաներ, մոտետներ և այլն) բարձր նմուշներ։ Ժամանակակիցները Օկեգեմին անվանել են կոնտրապունկտի «գլխավոր վարպետ»։ Նա նշանակալիորեն հարստացրել է միջանցիկ իմիտացիայի տեխնիկան, ա կապելլա խմբերգային ոճում հաստատել քառաձայնությունը։ Մաթեմատիկոս (աստղագետ) և փիլիսոփա–նեոպլատոնական Օկագեմը իր կոմպոզիցիաները կառուցել է մաթեմատիկական հաշվարկներով, դրանցում ներմուծել փիլիսոփայական և կրոնական թաքնված սիմվոլիկա։ Հռչակվել են նրա «հանելուկային» կանոնները և բարդ, վիրտուոզ կառուցված խմբերգային երկերը՝ 36-ձայնանի կանոն (չորս 9-ձայնանի կանոնների զուգակցումով), «Տարբեր տոների մեսսա» (հնարավոր է կատարել ցանկացած տոնից) և այլն։

## Ծանոթագրություններ

Կատեգորիա:Հոլանդացի կոմպոզիտորներ
Ամանորյա նամականիշ

[thumb|250px|<small>Ճապոնական Ամանորյա փոստային նամականիշ, [1957, փոստային բլոկ նվիրված չինական հորոսկոպի շան տարվան ]]
**Ամանորյա նամականիշ**, հատուկ փոստային նամականիշ Նոր տարվա սյուժեով և նոր տարվա շնորհավորանքներով։ Թողարկվում է մի շարք երկրներում և նախատեսված է նախատոնական և հետտոնական շրջանում փոստային առաքումները վճարելու համար։

## Պատմություն
[thumb|170px|<small>Ռյուկյու կղզիներում ԱՄՆ օկուպացիոն կառավարության Ամանորյա փոստային նամականիշ, [1956 ]]
Ամանորյա փոստային նամականիշ ստեղծելու գաղափարը առաջինը ծագել է Դանիայի փոստի կառավարիչ Էյնար Հոլբելի մոտ 1904 թվականին։ Առաջին ամանորյա դանիական թողարկումը նախատեսված չէր փոստային առաքումները վճարելու համար, այլ միան Նոր տարին շնորհավորելու համար էր։ Ժամանակի հետ նման Փոստային նամականիշները սկսեցին ժողովրդականություն վայելել և մինչ այժմ թողարկվում են որոշ սկանդինավյան երկրներում։ Այս նամականիշների համար բնորոշ են ձմեռային բնապատկերները, սուրբծննդյան եղևնիներ, սահնակներով և դահուկներով սահող երեխաներ, ձնեմարդեր և այլ ձմռան և ամանորյա խորհրդանիշներ։

Ամանորյա թեմայով թողարկված անվանական գնով փոստային նամականիշներ հայտնվել են ավելի ուշ։ Սկզբում դրանք դրոշմներ էին սովորական փոստային նամականիշների վրա, օրինակ՝ Պարագվայի 1931 թվականի նամականիշը։

## Ծանոթագրություններ

## Գրականություն
* Большой филателистический словарь / Под общ. ред. Н. И. Владинца и В. А. Якобса. — М.: Радио и связь, 1988. — 320 с. — ISBN 5-256-00175-2. (См. *«Марки новогодние»*.)
* Календарь филателиста на 1978 год. — М.: Связь, 1977. — С. 110.
* Новый год в марках // Интеррос. — 2007. — №&nbsp;5.
* Филателистический словарь / Сост. О. Я. Басин. — М.: Связь, 1968. — 164 с. (См. *Новогодние марки*.)
* Սքոթt 2007. Standard Postage Stamp Catalogue. — New York: Scott, 2006.

Կատեգորիա:Ամանոր
Կատեգորիա:Նամականիշներ
Կատեգորիա:Ֆիլատելիա
Սոմալիի պատմություն

մինի|աջից|200px|Մուհամեդ Աբդիլլեհ Հասան Սայիդի արձանը Մոգադիշոյում
Ժամանակակից **[[Սոմալի]]ի** տարածքում առաջին բնակավայրերը գոյություն են ունեցել դեռևս հին քարի դարի ժամանակաշրջանում։ Մ․թ․ առաջին դարերում Սոմալիի տարածքում սկսել են առաջանալ բավական խոշոր բնակավայրեր ու քաղաքներ, լայն առևտուր է արվել արաբների, հույների և հնդիկների հետ։

## Պատմություն
VII-VIդդ․ թերակղզում հաստատվել են մեծ թվով արաբներ, որոնք ազդել են Սոմալիի բնակիչների կրոնի, լեզվի և մշակույթի ձևավորման վրա։ XII –XVI դդ․ Սոմալիի տարածքում գոյություն են ունեցել մուսուլմանական սուլթանություններ։ XIX դ․ սկսվել է եվրոպական տերությունների պայքարը Սոմալի թերակղզու համար։ XX դ․ սկզբին թերակղզին բաժանվել է երեք գաղութի՝ Բրիտանական Սոմալիլենդ, Ֆրանսիական Սոմալիի Ափ և Իտալական Սոմալի։

Երկրորդ համաշխարհային պատերազմի (1939–1945) ժամանակ Սոմալին ռազմական գործողությունների թատերաբեմ Էր։ Պատերազմից հետո պայքար ծավալվեց Սոմալիի անկախության և միավորման համար։ 1960 թվականի հունիսի 26-ին Բրիտանական Սոմալիլենդը հռչակվեց անկախ։ 1960 թվականին Մոգադիշոյի կենտրոնական հրապարակում, նախկին Բրիտանական Սոմալիլենդը և Իտալական Սոմալին միավորվեցին անկախ Սոմալիի Հանրապետության մեջ, որը նույն թվականին էլ ընդունվեց ՄԱԿ։

Ֆրանսիական Սոմալին 1977 թվականի հունիսին դարձավ անկախ պետություն՝ Ջիբութի։ 1969 թվականին Սոմալիում պետական հեղաշրջմամբ իշխանության գլուխ անցավ Գերագույն հեղափոխական խորհուրդը (ԳՀԽ) Սոմալին հռչակեց Սոմալիի Դեմոկրատական Հանրապետություն (ՍԴՀ)։

1970 թվականին Սոմալիի գաղափարախոսություն հռչակվեց սոցիալիզմը, արտաքին քաղաքականության հիմնական սկզբունքները՝ դրական չեզոքությունը, չմիանալու քաղաքականությունը, հակաիմպերիալիստական, հակառասիստական, հակագաղութատիրական պայքարը։ Իրականացվեցին որոշակի բարեփոխումներ։ ԽՍՀՄ–ի օգնությամբ կառուցվեցին արդյունաբերական ձեռնարկություններ, որոնք դարձան Սոմալիի տնտեսության պետական հատվածի հիմքը։

1977 թվականի հուլիսին Սոմալին, այսպես կոչված Օգադեն շրջանին տիրելու համար հարձակվեց Եթովպիայի դեմ, սկսվեց եթեովպա-սոմալիական պատերազմը։ ԽՍՀՄ-ը չսատարեց Սոմալիի այս որոշումը, և փոխարենը սկսեց աջակցել Եթովպիային։ Ի վերջո պատերազմն ավարտվեց Սոմալիի ջախջախիչ պարտությամբ (1978 թվական)։

Կատեգորիա:Սոմալիի պատմություն
Բերեզինա (Դնեպրի ստորին վտակ)

**Բերեզինա**, գետ Բելառուսում, Դնեպրի աջ վտակը։ Երկարությունը 613 կմ է, ավազանը՝ 24․500 կմ²։ Սկիզբ է առնում Մինսկի բարձրությունից հյուսիս, հոսում է Կենտրոնական բերեզինյան հարթավայրով։ Տարեկան միջին ծախսը գետաբերանի մոտ 145 մ³/վայրկյան է։ Գլխավոր վտակներն են՝ Բոբրը, Կլևան, Օլսան, Օլան (ձախից), Դայնան, Սվիսլոչը (աջից)։ Նավարկելի է գետաբերանից մինչև Սերգուչ գետի հետ միախառնվելը (505 կմ)։ Բերեզինա մտնում է Բերեզինյան ջրային համակարգի մեջ, որը միացնում է Դնեպրի և Արևմտյան Դվինայի ավազանները։ Բերեզինաի ափին են Բորիսով և Բոբրույսկ քաղաքները։ 1812 թվականի Հայրենական պատերազմի ժամանակ Բերեզինայի մոտ տեղի է ունեցել խոշոր ճակատամարտ, որտեղ ֆրանսիացիները կորցրել են մոտ 50 հազար մարդ։ Տարածքում է Բերեզինոյի կենսոլորտային արգելոցը։

Կատեգորիա:Բելառուսի գետեր
Բիբի-Խանըմ

**Բիբի-Խանըմ**, ճարտարապետական հուշարձան՝ մզկիթ Սամարղանդում։ Կառուցվել է 1399—1404-ին, Լենկթեմուրի՝ Հնդկաստան կատարած արշավանքից հետո։ Ուղղանկյուն հատակագծով (83 մ x 62 մ) բակի 2 հակադիր կողմերին են շքամուտքը և մզկիթի գլխավոր կառույցը, իսկ մյուս կողմերին դեմ հանդիման՝ 2 փոքր կառույցները։ Շինությունները պարագծով իրար են միացնում քանդակազարդ, մարմարյա և ավազաքարե սյուներով (300-ից ավելի) բազմագմբեթ սրահները։ Համակառույցի 4 անկյունները ամրացված են մինարեներով։ Կառույցի հարդարանքը՝ փիրուզյա և կապույտ մայոլիկա, խճանկար, կապտաոսկեգույն մանվածո զարդանախշեր, մարմարյա ագուցվածքներ։ Այժմ կիսավեր է։

## Ծանոթագրություններ

Կատեգորիա:Ուզբեկստանի մզկիթներ
Կատեգորիա:Ուզբեկստանի պատմություն
Կատեգորիա:Սամարղանդ
Սոմալիի աշխարհագրություն

մինի|աջից|300px|Մոգադիշոյի պատկերը երկնքից
մինի|աջից|300px|Արաբական ձիերը Սոմալիում
Սոմալիի տարածքը զբաղեցնում է Սոմալի թերակղզու հյուսիսային և արևելյան մասերը։ Հարավ-արևելքի առափնյա նեղ (մինչն 100 կմ) բլրավոր դաշտավայրն է։ Երկրի կենտրոնական մասը 500–1500 մետր բարձրությամբ սարահարթ է, որը սանդդափուլերով իջնում է Ադենի ծոց։ Առավելագույն բարձրությունը 2416 մ է (Շիմբիրիս լեռ)։

## Երկրաբանություն
Սոմալին գտնվում է Աֆրիկական պլատֆորմի հյուսիսարևելյան մասում։ Կազմված է յուլայի, կավճի ու պալեոգենի ծովային և ծովալճակային մինչե 7–8 կմ հզորությամբ նստվածքներից։ Հիմքի ապարների հետ են կապված պիեզոքվարցի հանքավայրերը, բերիլիումի, տանտալի, անագի և այլ հանքանյութերի երևակումները։ Կան ուրան–վանադիումի հանքավայրեր, մերձափնյա ծովային։

## Կլիմա
Կլիման հասարակածային մուսսոնային չորային է, հյուսիսում՝ մերձարևադարձային, անապատային և կիսաանապատային։ Բնորոշ է ջերմաստիճանի տարեկան հավասար ընթացքը։ Միջին ամսական ջերմաստիճանը 25–32&nbsp;°Cէ, տարեկան տեղումները 100–600 մմ են։

## Ջրագրական ցանց
Գլխավոր գետերն են Ջուբան և Վեբի Շեբելին։ Տարածված են կարմրավուն գորշ և կարմրագորշ հողերը։ Բուսածածկույթում գերակշռում են անապատացած ակացիաներով սավաննաները։ Հնդկական օվկիանոսի ափին և hյուսիսում տիրապետում են խոտաթփուտային կիսաանապատներն ու անապատները։ Օազիսներում աճում են արմավենիներ։ Շատ են եթերատու թփուտները։

## Բուսական և կենդանական աշխարհ
Ջուբայի և Վեբի Շեբելիի հովիտներում խիտ արևադարձային անտառներ են։ Տարածված կենդանիներն են՝ այծքաղը, վագրաձին, գոմեշը, ընձուղտը, առյուծը, ընձառյուծը, բորենին, շնագայլը, փիղը, ռնգեղջյուրը և այլն։ Շատ են կապիկները, սողուններն ու միջատները։ Գետերում հանդիպում են կոկորդիլոսներ, գետաձիեր։ Հարուստ է թռչնաշխարհը։

## Բնակչություն
Բնակչության 95% –ը սոմալիի ժողովուրդն է։ Հարավային շրջաններում բնակվում են բանտու լեզվաընտանիքի ժողովուրդներ, մերձափնյա քաղաքներում՝ արաբներ, ամհարներ, հնդիկներ և եվրոպացիներ։ Պաշտոնական լեզուներն են սոմալերենը և արաբերենը։ Տիրապետող կրոնը մահմեդականությունն Է, պաշտոնական օրացույցը՝ գրիգորյանը։ Տնտեսապես ակտիվ բնակչության մեծ մասը զբաղված է քոչվոր և կիսաքոչվոր անասնապահությամբ։ Միջին խտությունը՝ 1 կմ-ի վրա 8 մարդ Է։ Առավել խիտ են բնակեցված Ջուբայի և Վեբի Շեբելիի հովիտները (1 կմ–ի վրա՝ 50 մարդ)։ Գլխավոր քաղաքներն են Մոգադիշոն, Բերբերան, Հարգեյսան և Կիսմայոն։

Կատեգորիա:Սոմալիի աշխարհագրություն
Սերգեյ Օգանով

**Սերգեյ Անդրեյի (Մամբրեի) Օգանով** (), Խորհրդային միության հերոս (1943 թվական,փետրվար 22 ետմահու), լեյտենանտ։

## Կենսագրություն
Ավարտել է Թբիլիսիի հրետանային բարձրագույն հրամանատարական ուսումնարանը (1941)։ 1941 թվականի հուլիսին 317-րդ հրաձգային դիվիզիայի 606-րդ գնդի կազմում, որպես հրետանային մարտկոցի հրամանատար, մեկնել է ռազմաճակատ, մասնակցել Ուկրաինայի պաշտպանությանը։ 1941 թվականի նոյեմբերին Օգանովի 16 մարտիկներից բաղկացած մարտկոցը Դոնի Ռոստովի մատույցներում՝ Մեծ Սալա գյուղի մոտ ոչնչացրել է գերմանական 30 տանկ։ Այդ մարտում զոհվել են մարտկոցի բոլոր հրետանավորները։ Ցուցաբերած խիզախության և արիության համար Օգանովը արժանացել է հերոսի կոչման։ Հետագայում զոհվածների աճյունները տեղափոխվել են Մեծ Սալա, որտեղ նրանց շիրիմի վրա գյուղի աշխատավորների միջոցներով կառուցվել է հուշարձան։

## Հիշատակ
ԽՍՀՄ պաշտպանության մինիստրի 1966 թվականի ապրիլի 12-ի հրամանով Խորհրդային միության հերոս Օգանովի անունը հավերժ գրանցվել է Թբիլիսիի Բաքվի 26 կոմիսարների անվան հրետանային բարձրագույն հրամանատարական ուսումնարանի ցուցակում։

Երևանի քաղսովետի 1982 թվականի փետրվարի 3-ի N 3/16 որոշմամբ Խորհրդային Հայաստանի մայրաքաղաքի նորակառույց Շահումյանի շրջանում (հետագայում՝ Մալաթիա-Սեբաստիա վարչական շրջան) Սերգեյ Օգանովի անունով են կոչվել հարավարևմտյան թաղամասի (այժմ՝ Զորավար Անդրանիկի թաղամաս) 15Ա և 16 նախագծային անվամբ փողոցները՝ որպես մեկ փողոց (Օգանովի, և ոչ՝ Օհանովի, փողոց)՝ սկսած գուսան Շերամի փողոցից մինչև անասնապահական ֆերմաներ։ Հետագայում փողոցի շուրջ ձևավորվել են Ա1, Ա2 և Ա3 թաղամասերը։

## Աղբյուրներ
* Указ Президиума Верховного Совета СССР «О присвоении звания Героя Советского Союза начальствующему и рядовому составу Красной Армии» от 22 февраля 1943 года // Ведомости Верховного Совета Союза Советских Социалистических Республик : газета. — 1943. — 23 февраля (№ 9 (215)). — С. 1

Կատեգորիա:ԽՍՀՄ ԶՈՒ հայ լեյտենանտներ
Կատեգորիա:ԽՍՀՄ հայազգի հերոսներ
Կատեգորիա:Հայրենական մեծ պատերազմի հայ մասնակիցներ
Բիեֆ

մինի
**Բիեֆ**, (՝ ուշ), ( ջրապատվար), գետի, ջրամբարի կամ ջրանցքի հատված, որը հարում է հենարանային կառույցին (ամբարտակ, շլյուզ և այլն)։ Հենարանային կառույցից վերև գտնվում է վերին, իսկ ներքև՝ ստորին բիեֆ։ Երկու կառույցների միջև եղած ջրբաժանի վրա տեղադրված բիեֆն անվանում են ջրբաժան բիեֆ։

Կատեգորիա:Ջրաբանություն
Կատեգորիա:Հիդրոտեխնիկա
Բալլոն (Ծովափնյա Շարանտի գավառ)

**Բալլոն** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Էգրեֆյոյ դ՛Օնի կանտոնի կազմի մեջ։

Համայնքի INSEE կոդ՝ 17032։

## Բնակչություն
Համայնքի բնակչությունը 2010 թվականին կազմում էր 740 մարդ։

## Տնտեսություն
2010 թվականի տվյալներով 480 աշխատունակ տարիքի մարդկանցից (15-64 տարեկան) 377-ը տնտեսապես ակտիվ էին, 103-ը անգործունակ (ակտիվության ցուցանիշը 78.5 %, 1999 թվականին եղել է՝ 69.9 %)։ 377 աշխատունակ բնակիչներից 330-ը աշխատում էին (183 տղամարդ և 147 կին), անաշխատանք էին 47-ը (23 տղամարդ և 24 կին)։ 103 անգործունակ մարդկանցից 26-ը աշակերտներ կամ ուսանողներ են, 44-ը թոշակառու, 33-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բալլոն 

Կատեգորիա:Ֆրանսիայի համայնքներ
Պոլ Բարրաս

**Պոլ Ֆրանսուա Ժան Նիկոլյա**, վիկոնտ **դը Բարրաս** (, ), Ֆրանսիական հեղափոխության գործիչ, ազնվական։ 1792 թվականի սեպտեմբերին ընտրվել է Կոնվենտում, քվեարկել է Լյուդովիկոս XVI թագավորի գլխատման օգտին։ Հարել է Յակոբինյաններին։ Որպես Կոնվենտի կոմիսար մասնակցել է Տուլոնի միապետականների խռովության ճնշմանը (1793)։ Եղել է տերմիդորյան հեղաշրջման (1794 թվականի հուլիսի 27-28) կազմակերպիչներից։ Ընտրվել է Դիրեկտորիայի բոլոր կազմերում, 1795—1799 թվականներին եղել դրա տնօրենն ու փաստացի ղեկավարը։ Աջակցել է Նապոլեոն Բոնապարտի առաջքաշմանը։ Բրյումերի տասնութի (1799 թվականի նոյեմբերի 9—10) հեղաշրջումից հետո հեռացվել է քաղաքական ասպարեզից։

## Ծանոթագրություններ

## Գրականություն
*
* 
*
*
* *Barras, chef d'État oublié* by Pierre Temin (1992). . 

Կատեգորիա:Ֆրանսիացի պետական գործիչներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիայի զինվորական սպաներ
Կատեգորիա:Ֆրանսիացի ռազմական գործիչներ
Աշալի

**Աշալի**, գյուղ Դաղստանի Բոտլիխսկի շրջանում։ Հանդիսանում է Աշալի համայնքի վարչական կենտրոնն ու միակ բնակավայրը։

## Աշխարհագրական դիրք
Գտնվում է 13 կմ դեպի հյուսիս-արևելք Բոտլիխսկի գյուղից։

## Բնակչություն

## Պատմություն
1947 թվականին բնակավայրը լուծարվել է, իսկ արդեն 1958 թվականին բնակավայրը վերականգնվել է ի շնորհիվ վերադարձած մարդկանց։

## Ծանոթագրություններ

Կատեգորիա:Ռուսաստանի գյուղեր
Իսլի Հիդի

**Իսլի Հիդի** (, ), ալբանացի ֆուտբոլիստ, Կիպրոսի *Ապոլոն* ֆուտբոլային ակումբի դարպասապահ։

## Կենսագրություն
### Ակումբային կարիերա
Պրոֆեսիոնալ կարիերան սկսել է 1988 թվականին, Տիրանա քաղաքի համանուն Տիրանա ՖԱ-ում։ 
Ալբանիայի առաջնության առաջին մրցաշրջանում Հիդին անց է կացրել ընդամենը 4 խաղ։ Հիդին իր տեղը զիջել էր մեկ այլ դարպասապահի՝ Բլենդի Նալբանիին։ Ալբանիայի առաջնության 3 մրցաշարերում իր թիմում նա անց է կացրել ընդամենը 7 խաղ։ 2000 թվականի հուլիսի 19-ին դեբյուտել է եվրոգավաթներում՝ ՈւԵՖԱ չեմպիոնների լիգայում մոլդովական Զիմբրու ակումբի դեմ խաղում։ 2 հանդիպումների արդյունքում «Զիմբու»-ն հաղթել է 4:6 հաշվով։ 2001/2002 Ալբանիայի առաջնությունում Բալըշեր քաղաքի «Բյուլիս» ՖԱ-ի կազմում դառնալով հիմնական դարպասապահ, անց է կացրել 24 խաղ։ Այնուհետև վերադարձել է «Տիրանա» և դարձել է ակումբի հիմնական խաղացող։ 2005 թվականին Հիդին «Մետալուրգ» ֆուտբոլային ակումում համարվել է նորեկ։. «Տիրանայի» կազմում Իսլի Հիդին խաղացել է 117 խաղ, 6 անգամ եղել է առաջնության հաղթող, մեկ անգամ Ալբանիայի գավաթի և 4 անգամ Ալբանիայի սուպերգավաթի հաղթող։

2007 թվականի ամռանը տեղափոխվել է «Կրիվբաս» ՖԱ։ 2007 թվականի սեպտեմբերի 22-ին՝ Ուկրաինայի ֆուտբոլի առաջնությունում՝ «Զակարպատյե» ֆուտբոլային ակումբի դեմ խաղում (2:3) դեբյուտել է 22 անգամ, այդ խաղի ընթացքում Հիդին բաց է թողել Միրոսլավ Բունդաշի և Իվան Կոզորիզի 11 մետրանոց տուգանային հարվածի գոլերը։ 2007-2008 թվականների Ուկրաինայի ֆուտբոլի առաջնությունում Հիդին անց է կացրել 18 խաղ և բաց է թողել 22 գնդակ։ 2008 թվականի ամռանը ֆուտբոլային արենդի կանոնների համաձայն 6 ամսով տեղափոխվել է Լարնակա քաղաքի «Ալկի» ակումբ, որտեղ խաղացել է 12 խաղ։ Ավելի ուշ Հիդին վերադարձել է «Կրիվբաս»։ 2009/10 մրցաշրջանում Հիդին անց է կացրել ընդամենը 9 խաղ, քանի որ իր տեղը զիջել է այլ դարպասապահների՝ Անտոն Կանիբոլոտցկի, Վյաչեսլավ Կեռնոզենկո, Անդրեյ Ֆյոդորենկո։

2010 թվականի ամռանը Տիրանայից տեղափոխվել է Դինամո։ Ֆուտբոլային ակումբի կազմում անց է կացրել 10 խաղ։ 2011 թվականի հունվարին Նիկոսիայի Օլիմպիակոս-ի հետ կնքել է պայմանագիր։ Ակումբը դարպասապահի համար վճարել է 30 հազար եվրո։ Ակումբում անց է կացրել 10 խաղ։ 2011-2013 թվականներին հանդիսացել է Լիմասոլի «ԱԵԼ» ՖԱ-ի խաղացող, որտեղ նա անց է կացրել 6 խաղ։

2013 թվականի օգոստոսին տեղափոխվել է Լիմասոլայի մեկ այլ ակումբ՝ «Ապոլոն»

### Կարիերան հավաքականում
Ալբանիայի ազգային հավաքականում սկսել է խաղալ 2005 թվականի մայիսի 29-ին Լեհաստանի ազգային հավաքականի դեմ ընկերական հանդիպման ժամանակ (1:0), խաղի 1-ին րոպեին Հիդին բաց թողեց Մացեյ Ժուրավսկու խփած գնդակը։ Ազգային հավաքականի կազմում անց է կացրել 17 խաղ։

## Նվաճումներ
* Ալբանիայի չեմպիոն (6)՝ 1998-1999, 1999-2000, 2002-2003, 2003-2004, 2004 -2005, 2006-2007 թվականների Ալբանիայի ֆուտբոլի առաջնություն։
* 1999 թվականի Ալբանիայի գավաթի գավաթակիր 
* 2000, 2003, 2005, 2006 Ալբանիայի սուպերգավաթի գավաթակիր

## Ծանոթագրություններ

## Արտաքին հղումներ
* Իսլի Հիդիի էջը transfermarkt.com կայքում 
* Վիճակագրությունը National Football Teams կայքում 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օլիմպիակոս Նիկոսիայի ֆուտբոլիստներ
Բանիզո

**Բանիզո** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։

Համայնքի INSEE կոդ՝ 17029։

## Բնակչություն
Համայնքի բնակչությունը 2010 թվականին կազմում էր 187 մարդ։

## Տնտեսություն
2010 թվականի տվյալներով 108 աշխատունակ տարիքի մարդկանցից (15-64 տարեկան) 79-ը տնտեսապես ակտիվ էին, 29-ը անգործունակ (ակտիվության ցուցանիշը 73.1 %, 1999 թվականին եղել է՝ 70.4 %)։ 79 աշխատունակ բնակիչներից 71-ը աշխատում էին (36 տղամարդ և 35 կին), անաշխատանք էին 8-ը (5 տղամարդ և 3 կին)։ 29 անգործունակ մարդկանցից 6-ը աշակերտներ կամ ուսանողներ են, 16-ը թոշակառու, 7-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բանիզո 

Կատեգորիա:Ֆրանսիայի համայնքներ
Նորշեն (Մարտունու շրջան)

**Նորշեն** համայնքը ԼՂՀ հարավարևելյան հատվածում է։ Մարտունի շրջկենտրոնից գտնվում է 26 կմ հեռավորության վրա, իսկ մայրաքաղաք Ստեփանակերտից՝ 47 կմ հեռավորության վրա։

## Աշխարհագրություն
Համայնքը լեռնային է, ունի 1878.1 հա տարածք, որից 1163.28 հա գյուղատնտեսական նշանակության, 653.52 հա անտառային հողեր։ Համայնքի տարածքում առկա են թվով 5 աղբյուրներ` «Շենին», «Վերին քյահրիզ», «Շռշռան», «Ներքե քյահրիզ» և «Սփարանց ջուր»։ Նորշեն համայնքում կան 2 ջրահավաք սրահներ, 1-ը գործող։

Առկա են մարմարացած կրաքարի (շահագործվում էր) և կավի հանքային պաշարներ։

## Բնակչություն
2015 թվականին Նորշեն համայնքի բնակչության թվաքանակը կազմում է 354 մարդ, կա 86 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Պատմամշակութային հուշարձաններ
Համայնքի պատմամշակույթային հուշարձաններն են՝ Սբ. Հովհաննես եկեղեցի (19–րդ դ.), կամուրջ (1912 թ.)։

## Հասարարակական կառույցներ
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 53 աշակերտներ։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Կատեգորիա:Մարտունու շրջանի բնակավայրեր
Արտասովոր Անաստասիան

**«Արտասովոր Անաստասիան»** (), վենեսուելական հեռուստասերիալ։ Ստեղծվել է վենեսուելական «RCTV» հեռուստաընկերության կողմից։

Հեռուստասերիալն առաջին անգամ Վենեսուելայում ցուցադրվել է 2004 թվականի ապրիլ ամսին։ այն ցուցադրվել է աշխարհի մի քանի տասնյակ երկրներում, այդ թվում և Հայաստանում։

## Սյուժեն
Անաստասիան աղքատ, գեղեցիկ աղջնակ է աղքատ թաղամասից։ Իր գեղեցկության շնորհիվ սնանկացումից փրկում է հայտնի մի ընկերություն և մեծ շահույթ բերում նրան։ Անաստասիան դառնում է Բորովսկիների տան թալիսմանը։ Հենց այստեղ էլ ծանոթանում է Աուրելիանոյի հետ և այդ ամբողջ շքեղ աշխարհը վերածվում է գիշերային մղձավանջի։ Անաստասիան ստիպված է անցնել խաբեությունների և խարդախությունների միջով, կապված Երազների Խաչի գաղտնիքի հետ՝ անիծված զարդ, որ գնահատվում է միլլիոններ և որը պատկանել է ռուսական կայսրուհի Եկատերինա 2-ին։ Պատմությունը ավելի զավեշտալի է դարձնում այն հանգամանքը, որ Անաստասիան եռյակ քույրերից մեկն է, որոնք ոչնչով չեն տարբերվում միմյանցից, արտաքնապես ոչնչով։

## Դերերում
* Նորկիս Բատիստա - *Անաստասիա Վալբուենա-Բորովսկի*, *Ալեքսանդրա Վալբուենա-Բորովսկի*, *Կատալինա Վալբուենա-Բլանկո*
* Խուան Պաբլո Ռաբա - *Աուրելիանո Պազ-Բորովսկի*
* Մայրա Ալեխանդրա - *Յոլանդա Պազ-Բորովսկի*
* Գուստավո Ռոդրիգես - *Անտոնիո Բորովսկի (Դոն Տոնիո)*
* Դադ Դագեր - *Վիոլետա Սիլվա-Բորովսկի*
* Սաուլ Մարին - *Օվիդիո Բորովսկի*
* Հիլդա Աբրահամզ - *Կոնստանսա Բորովսկի*
* Ֆլավիո Կաբալերո - *Աքիլես Բորովսկի*
* Դորա Մազզոնե - *Ագրիպինա Սամանիեգո-Բորովսկի**
* Մանուել Սալազար - *Տեոբալդո Բորովսկի*
* Կյարա - *Բրոմելիա Կաստելանոս-Բորովսկի*
* Լուցիանո Դ'Ալեսանդրո - *Սանտիագո Բորովսկի*
* Կրիստոլ Կարաբել - *Գրեգորիա Բորովսկի (Գոյիտա) *
* Իվան Տամայո - *Մանուել Կոլոն Պերեզ (Մակո)*
* Մարիանելա Գոնսալեզ- *Մարիա-Գրասիա Բորովսկի**
* Յոլետտի Կաբրելա - *Պիա Բորովսկի*
* Ռոդոլֆ Ռենվիք - *Մատեո Ֆուենտես**
* Գաբրիելա Սանտելիզ - *Դեմետրիա Կրուզ**
* Պրակրիտի Մադուրո - *Կլեմենտինա Բորովսկի**
* Կարլոս Ֆելիպե Ալվարես - *Նիկոլաս Բորովսկի*
* Կարելիս Օլարվես - *Էմիլիա-Մարգարիտա Բորովսկի*
* Միգուել Ավգուստո Ռոդրիգեռս - *Լեոն Բորովսկի*, *Վանական***
* Դանիելա Նավարո - *Յադիրա Պազ-Բորովսկի*
* Ֆրեդի Աքուինո - *Խոսեիտո Օրտիզ*
* Լեոնարդո Լութինգեր - *Լազարո Բլանկո*
* Միգուել Անգել-Լանդա - *Ֆակունդո Պազ*

(**) — Վանականը, որը ինքնասպան է լինում սերիալի վերջում։  (*) — Վանականի ձեռքով սպանվածներ։

Կատեգորիա:2004 հեռուստասերիալներ
Կատեգորիա:Իսպաներեն հեռուստասերիալներ